Foto: Mashhur hind aktrisalarining kinolarda rol ijro etgan singillari

Hind kinosanoatida o‘z o‘rniga ega bo‘lgan aktrisalarning karyera uchun aktrisalikni tanlagan, ammo opasichalik mashhur bo‘lolmagan singillari haqida ma’lumot berib o‘tamiz.
Mina Kumari va singlisi Maxlika (Madxu)

Mina Kumarning singlisi Madxu 1940-yillarda mashhur aktrisa bo‘lgan va 1953-yilda komik aktyor Mehmudga turmushga chiqqan. Oilasiga o‘zini bag‘ishlagan aktrisaning o‘g‘li Laki Ali xonanda bo‘lgan.
Madxubali va uning singlisi Chanchal

Zamonasida o‘ziga yarasha mashhurlikka erishgan Madxubalining singlisi ham aktrisa bo‘lgan. U “Gang daryosi oqadigan mamlakat” va “Aloqa” singari filmlarda rol ijro qilgan.
Mumtaz va uning singlisi Mallika Askari

Mumtazning singlisi 60-70-yillarda ijod qilgan va ko‘p bo‘lmasa ham esda qolarli rollar o‘ynagan. “Abadiy sevgi hikoyasi”, “Sevgilim”, “Kashmirdagi sevgi” shular jumlasidan. Malika aktyor Randxava bilan turmush qurgan. Uning o‘g‘li 1990-yillarda salbiy qahramonlar rolini ijro qilgan.
Padmini, Ragini va Lalita

Opa-singillarning har uchchalasi ham aktrisalik bilan shug‘ullangan. Ular orasidan Raj Kapur bilan birga suratga tushgan Padmini ko‘proq mashhurlikka erishgan. Ragini Shammi Kapur bilan birga “Mujrim” filmida suratga tushgan.
Nutan va uning singillari Tanudja hamda Chatura

O‘tgan yillarning eng mashhur aktrisalaridan biri bo‘lgan Nutanning singlisi Tanudja ham aktrisa bo‘lgan. Singlisi Chatura esa rassomlik bilan shug‘ullangan.
Vohida Raxman va singlisi Saida

Vohida Raxmanning uch singlisi bor: Shohida, Zohida va Saida. Shohida va Zohida 8-sinfgacha ta’lim olgan, Vohida va Saida esa maktabni tugatmagan, raqs bilan shug‘ullangan. Ularning otasi to‘satdan vafot etgani sabab katta opalarini turmushga berib yuborishgan va Pokistonga ko‘chib ketgan.
Dimpl Kapadiya va singlisi Simpl Kapadiya

Dimplning singlisi Simpl ilk bor “Sizga murojaat qilyapman” filmida pochchasi Rajesh Khanna bilan birga suratga tushgan. Keyin Jitendra bilan birga hamkorlik qilgan. Ammo karyera borasida unchalik omadi chopmagan. Aktrisalik u uchun emasligini tushunib yetgan Simpl liboslar rassomi sifatida faoliyatini davom ettirgan. U Sanni Deol, Tabu, Amrita Singx, Shridevi va Priyanka Chopra singari mashhurlar uchun obraz yaratgan.